Source: http://saptamana.net/articol/10722-egal-alb-cu-olimpia-satu-mare
Timestamp: 2020-04-04 01:38:19+00:00

Document:
Săptămâna în Oltenia: Fotbal, Liga a II-a, CSM – Olimpia Satu Mare 0-0 - Egal alb cu Olimpia Satu Mare
Fotbal, Liga a II-a, CSM – Olimpia Satu Mare 0-0
CSM Rm. Vâlcea avea mare nevoie de o victorie în meciul de pe propriul teren contra Olimpiei Satu Mare, pentru a lua o gură de oxigen în acest final de tur de campionat.
Fără Dina, Pirvulescu, Drăghici şi Georgescu dar cu Florin Costea pentru al doilea meci titular, elevii lui Ionel Gane au ales să atace încă din start poarta formaţiei aflată pe podiumul clasamentului şi să încerce un gol rapid care le-ar fi uşurat misiunea. Partida începe cu câte o ocazie de ambele părţi. Mai întâi, Vasile reuşeşte o pasă filtrantă pentru Costea dar un apărător advers respinge în ultimul moment. Apoi Muntean ajunge o fracţiune de secundă mai târziu la o minge trimisă periculos de Andrei Luduşan.
În minutul 6 se putea deschide scorul. Florin Costea le ia faţa fundaşilor adverşi, pătrunde în careu şi este faultat clar, exact când se pregătea să trimită spre poartă. Toată lumea vede penalty, chiar şi oamenii de pe banca de rezervă a oaspeţilor se iau cu mâinile de cap dar centralul lasă jocul să continue. Decizia îi irită pe fotbaliştii echipei noastre în timp ce Costea este accidentat, iniţial cere schimbare apoi decide să continue să îşi ajute echipa.
Până la pauză se joacă frumos dar mingea nu intră în poartă. Samson reuşeşte un şut-centrare dar mingea atinge bara, Costea execută în zid o lovitură din apropiere în timp ce Rus şutează mult peste din situaţie bună şi la pauză e 0-0. Repriza secundă a fost mai săracă în faze de poartă. Vâlcenii au dominat, oaspeţii au încercat să dea lovitura pe contraatac dar tabela rămâne neschimbată, rezultat care-i avantajează pe sătmăreni, care rămân în prima parte a clasamentului în timp ce Viperele Albastre îşi păstrează poziţia a 14-a.
Pentru CSM urmează meciul din deplasare din runda intermediară, miercuri la Călăraşi, apoi ultima rundă a turului, pe propriul teren cu Unirea Târlungeni.
CSM – Olimpia Satu Mare 0-0
Stadionul Municipal din Zăvoi, spectatori 300
Arbitru: Cristian Georgescu (Bucureşti); Asistenţi: Florin Pucheanu (Ulmi) şi Răzvan Mihai Dobre (Şotânga).
CSM: Căbuz – Samson, I. Neag, Cr. Munteanu, D. Dumitraşcu, Piscanu, C. Cristea, Oct. Vasile, Fl. Pîrvu (Ceapă, 74), C-tin. Stoica (Geantă, 77), Fl. Costea (cpt.)
Rezerve: Muţiu – Ad. Cârstea, Buşu, D. Stana, Mocanu
Olimpia: Anca-Trip – D. Muntean (Faur, 90), Onicaş, Fl. Mureşan, Iuhas (cpt.), Krausz, Heil, R. Rus (V. Pop, 46), Sil. Pană, Luduşan (Kanaloş, 73), Duruş
Rezerve: Şuta – Bura, Villand, Ciul
ASU Poli – Academica 0-1
CS Baloteşti – UTA B. Doamnă 2-4
Chindia – Dunărea Călăraşi 5-0
Foresta Suceava – 1-2
Un. Tărlungenia stat
4.UTA BD 16 9 3 4 28-21 30
11. D.U. Brăila 15 6 2 7 15-21 20
Academica – Şoimii Pâncota
Sepsi OSK – Metalul Reşiţa
Juventus – Dacia Unirea
Dunărea Călăraşi – CSM Rm. Vâlcea
Un. Tărlungeni – Chindia
UTA B. Doamnă – ACS Berceni
ASU Poli – CS Baloteşti

References: CSM 
 CSM 

CSM 
 CSM 

CSM 
 CSM